Diari Oficial de la Generalitat Valenciana


Sumari del DOGV 4922, del 12-01-2005 (2004/13318)

ACORD de 29 d'octubre de 2004, de la Comissió Territorial d'Urbanisme de València, relatiu a la modificació puntual denominada sector 1 industrial, del Pla General d'Ordenació Urbana de Bellreguard.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13724


Data del document
:   29-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Bellreguard
    * pla d'urbanisme

ACORD de 29 d'octubre de 2004, de la Comissió Territorial d'Urbanisme de València, relatiu a la modificació puntual denominada sector 1 industrial, del Pla General d'Ordenació Urbana de Bellreguard. [2004/Q13226]
  
Vist l'expedient remés per l'Ajuntament de Bellreguard referit a la modificació puntual denominada sector 1 industrial, del Pla General d'Ordenació Urbana del municipi, a l'efecte de la seua aprovació definitiva, i de conformitat amb els següents:
  
Antecedents
  
1. El projecte es va sotmetre a informació pública mitjançant un acord del Ple de l'Ajuntament en la sessió feta el dia 22 de desembre de 2003. Una vegada transcorregut el corresponent període d'exposició publica (notificat mitjançant un anunci en el DOGV, de data 22 de gener de 2004, i en el diari Las Provincias, de data 2 de gener de 2004), el Ple de la corporació local el va aprovar provisionalment en data 17 de març de 2004.
  
Durant el període d'informació pública no s'hi van produir al·legacions.
  
2. El projecte consta de memòria informativa, memòria justificativa i plànols d'ordenació.
  
3. Aquest expedient porta causa d'un primer pla parcial presentat a l'ajuntament per la mercantil Verniprens, SA, amb la intenció de desenvolupar urbanísticament la unitat d'execució número 1 del sector 1 urbanitzable industrial-magatzem de la població.
  
Aquest sector s'enquadrava en l'àrea de repartiment número 8 del Pla General on s'adscrivien 8.312 metres quadrats del parc públic cementeri.
  
La mercantil esmentada va proposar substituir part de la xarxa primària adscrita a aquesta àrea de repartiment per l'adscripció de 3.930 metres quadrats de superfície de la ronda oest del nucli urbà que també era xarxa primària ?adscrita a l'àrea de repartiment número 2- i que servia de via d'accés al sector industrial.
  
Fins i tot es va establir, d'acord amb l'ajuntament, la gestió de l'execució completa de la ronda per part de la mercantil proponent encara que l'ajuntament sufragara la part que no li correspon per adscripció a l'actuació.
  
Es redacta una primera modificació puntual del Pla General, que es basa en aquestes qüestions, per a modificar les superfícies adscrites corresponents a les dos àrees de repartiment, la número 2 i la número 8.
  
Aquest expedient es va remetre a la conselleria per a l'aprovació definitiva.
  
Durant la tramitació, l'ajuntament va sol·licitar informes i es va rebre un informe desfavorable del Servei de Conservació i Explotació de la Direcció General de Carreteres del Ministeri de Foment, en data 15 d'abril de 2003 .
  
També s'indica que durant la tramitació del Pla General de la població es va emetre un informe favorable per part del Ministeri de Foment en què indicava les qüestions següents:
  
- Que la ronda oest no ha sigut projectada pel ministeri, per la qual cosa no s'autoritza la rotonda fins que es pose la variant en funcionament.
  
- Que no s'autoritza l'execució de nous accessos a la N-332.
  
- Que el carril bici ubicat a la zona de reserva de la variant de la N-332 ha de ser expressament autoritzat per la Demarcació de Carreteres de l'Estat.
  
Aquests fets invalidaven la possibilitat de realitzar la rotonda fins que es pose en funcionament la variant de la CN-332.
  
Per un altre costat, la Divisió de Carreteres de la Conselleria ?en aquell moment Conselleria d'Obres Públiques, Urbanisme i Transports- va informar en data 4 de juny de 2003, en què indicava que a causa de les altes intensitats de trànsit en el contorn urbà-metropolità de Gandia la zona s'ha convertit en una travessia perillosa i per això seria convenient crear la rotonda i eliminar els semàfors a fi de reduir la velocitat dels vehicles i millorar-ne la seguretat vial.
  
La present modificació pretén eliminar qualsevol referència a la necessitat d'executar la totalitat de la rotonda projectada en l'expedient urbanístic del sector 1 industrial i que es troba a la fitxa del Pla General d'aquest sector com a condició de programació ja que aquest fet ha provocat un conflicte entre les distintes administracions sectorials que ha paralitzat el desenvolupament urbanístic del sector.
  
4. Durant la tramitació de l'expedient s'han sol·licitat els informes següents:
  
- Divisió de Carreteres de la Conselleria d'Infraestructures i Transport.
  
- Divisió de Carreteres del Ministeri de Foment.
  
5. Bellreguard compta amb Pla General d'Ordenació Urbana amb aprovació definitiva per la Comissió Territorial d'Urbanisme, en data 1 de juliol de 1999.
  
6. La Comissió Informativa de la Comissió Territorial d'Urbanisme de València, en la sessió feta en data 20 de maig de 2004 va emetre un informe relatiu al projecte que ens ocupa.
  
El representant del Ministeri de Foment va indicar que s'haurà de buscar una solució a l'accés sense necessitat de realitzar una nova rotonda, i va indicar que s'estudiarà la solució d'accessos indicada en el projecte.
  
El representant de la Conselleria d'Infraestructures i Transport va indicar que si no es realitzava la rotonda empitjoraria la seguretat vial en la zona.
  
7. La Comissió Territorial d'Urbanisme, en la sessió feta el 28 de maig de 2004, va acordar suspendre l'aprovació definitiva de la modificació sector 1 industrial-magatzem del Pla General d'Ordenació Urbana de Bellreguard i va sol·licitar un informe a la Demarcació de Carreteres del Ministeri de Foment respecte de l'estudi de l'accés proposat.
  
8. En data 29 de juny de 2004 té entrada en el Servei Territorial de Planificació i Ordenació Territorial l'informe favorable de la Demarcació de Carreteres de l'Estat en la Comunitat Valenciana del Ministeri de Foment, en què indica el següent:
  
«Vista i examinada la documentació presentada per part d'aqueixa conselleria en aquest Servei de Conservació i Explotació amb data entrada 1 de juny de 2004, registre número 2.120 en relació amb l'epigrafiat en l'assumpte, i d'acord amb la Llei 25/1988, de 29 de juliol, de Carreteres i el seu reglament, aquest servei es reitera en l'informe favorable remés a Verni Prens, SA, amb trasllat a l'Ajuntament de Bellreguard amb data d'eixida 14 de juny de 2004».
  
9. La Comissió Informativa de la Comissió Territorial d'Urbanisme de València, en la sessió feta el 22 d'octubre de 2004, va emetre un informe relatiu al projecte que ens ocupa, i va complir així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 56/1994, de 15 de novembre, Reguladora de l'Activitat Urbanística.
  
2. La documentació s'estima suficient, a l'efecte del compliment del que han preceptuat els articles 27 i 28 de la Llei Reguladora de l'Activitat Urbanística.
  
3. Les consideracions que s'han de realitzar sobre la modificació pretesa són les següents:
  
- Si bé no s'aprecien obstacles de caràcter urbanístic, s'ha d'informar favorablement sobre la present modificació per part de les administracions sectorials afectades.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.a del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en la sessió feta el 29 d'octubre de 2004, acorda:
  
Aprovar definitivament la modificació sector 1 industrial-magatzem del Pla General d'Ordenació Urbana de Bellreguard.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 d'octubre de 2004.- El secretari de la Comissió Territorial d'Urbanisme: Álvaro Aleixandre Ortí.